
I. ASPECTE REFERITOARE LA SISTEMUL POLITIC DIN UCRAINA
Regimul politic din Ucraina este considerat un regim politic semiprezidenţial
 în care, conform Constituţiei
,  Preşedintele este şeful statului (art. 102) şi este garantul suveranităţii statului şi indivizibilităţii teritoriale, al respectării Constituţiei şi drepturilor şi libertăţilor fiinţelor umane şi cetăţenilor. Preşedintele este ales de cetăţeni prin vot universal direct şi egal (Constituţie, art. 103), având un mandat de 5 ani (art. 103). O persoană nu poate deţine funcţia de Preşedinte mai mult de două mandate consecutive. Preşedintele Republicii este şeful Executivului. Cabinetul de miniştri este cel mai înalt organ al sistemului puterii executive (Constituţie, art. 113). Primul ministru gestionează activitatea cabinetului şi aplicarea programului de activitate, aprobat de Parlament. Preşedintele numeşte Primul-Ministru, cu acordul a mai mult de jumătate din membrii Parlamentului, şi  poate decide încetarea mandatului premierului (art. 106.9). La propunerea Primului Ministru, Preşedintele numeşte ceilalţi membri ai cabinetului, principalii conducători ai organelor centrale ale puterii executive, ca şi şefii administraţiilor locale de stat şi poate decide încheierea mandatului lor. Cabinetul este responsabil în faţa Preşedintelui şi se află sub controlul Parlamentului, căruia îi dă raportul asupra activităţii sale (art. 113). Preşedintele prezintă anual un raport Parlamentului şi mesaje speciale asupra situaţiei interne şi externe (art. 85).
Preşedintele poate fi demis de Parlament, conform unei proceduri de destituire, dacă el se dovedeşte a fi vinovat de trădare sau de alt tip de infracţiune gravă (Constituţie, art. 111). 

Parlamentul monocameral ucrainian numit Vernkovna Rada (Consiliul Suprem) cuprinde 450 deputaţi, aleşi pentru un mandat de 5 ani. Conform noii legi electorale, adunarea legislativă va fi aleasă prin scrutin mixt: 225 deputaţi vor fi aleşi prin scrutin de liste şi 225 prin scrutin majoritar. Pentru a fi reprezentat în Parlament, un partid trebuie să obţină 5% din voturi, anterior pragul electoral fiind de 3%. 
Curtea Constituţională este singurul organ de jurisdicţie constituţională. Curtea este compusă din 18 judecători, numiţi de Preşedinte, Parlament şi Congresul judecătorilor, fiecare având drepul la 6 numiri, pentru un mandat de 9 ani, mandat ce nu poate fi reînnoit. Preşedintele este ales din rândul judecătorilor Curţii, pentru un mandat de 3 ani.


I.1. PRINCIPALELE  PARTIDE  POLITICE DIN UCRAINA ŞI LIDERI POLITICI MARCANŢI
În Parlament, în legislatura 2008-2012, au fost reprezentate următoarele partide şi coaliţii politice:

· Partidul Regiunilor al Preşedintelui Republicii Viktor Ianukovici (care a rămas preşedinte de onoare al Partidului). Partidul a fost creat în anul 1997 şi este condus în prezent de Mikola Azarov. Acest partid a deţinut 175 mandate;

· Blocul Timoşenko reuneşte formaţiunea politică Batkivşina, Partidul Social-Democrat şi Partidul Reformelor şi ordinii – a avut 156 deputaţi;

· Ucranina Noastră – Autoapărarea, a fostului preşeşdinte al Republicii Viktor Iuşcenko (2005-2010), a grupat 9 partide, deţinând 72 mandate;

· Partidul Comunist, condus de Petro Simonenko, a avut 27 mandate;

· Secţiunea Partidului Popular (numită anterior Blocul Vladimir Litvin) a grupat Partidul Popular şi Partidul Muncitoresc, a deţinut 20 mandate.

Partidul Regiunilor este un partid politic de centru-dreapta, creat de în martie 2001 şi a susţinut pe preşedintele Leonid Kucima. Electoratul majoritar se află plasat în estul ţării şi este în principal rusofon. Mulţi analişti au remarcat puternicele conexiuni cu reţelele de afaceri din Doneţk. Până în anul 2010, partidul a fost condus de Viktor Ianukovici care este în prezent Preşedintele Republicii. El a fost înlocuit la conducerea partidului de Mikola Azarov, devenit, la rându-l său, Prim-ministru al guvernului. În ultima perioadă, guvernul
 a desfăşurat un program de reforme important în vederea integrării Ucrainei în Uniunea Europeană şi NATO. Negocierile Acordului de cooperare Ucraina – Uniunea Europeană se află în plină desfăşurare, fiind finalizate cele din domeniul economic. Uniunea Europeană şi FMI au salutat recent reformele realizate de actualul guvern ucrainian. În anul 2013, Ucraina va deţine preşedinţia OSCE. Pentru a pune Constituţia ucrainiană în acord cu valorile europene, în anul 2011 Preşedintele Republicii a iniţiat un proiect de reformă constituţională, elaborat de un grup de reflecţie la nivel prezidenţial, trimis spre aviz Comisiei de la Veneţia. Aceasta a recomandat
 ca reforma să fie amplu dezbătută în cadrul societăţii, să obţină consensul forţelor politice şi societăţii civile.

Rezultatele electorale ale acestui partid au fost: importante începând din anul 2006 când, la alegerile legislative a obţinut 32,12% din voturi; în anul 2007 a reuşit un scor electoral de 34% din voturi.
Partidul Ucraina Noastră este o coaliţie de partide cu orientare de centru-dreapta, pro-occidentală, creată de în anul 2002 şi condusă de Viktor Iuşcenko. La alegerile legislative din anul 2002 a obţinut 24% din voturi, iar în anul 2004 liderul său a devenit Preşedinte al Republicii. La alegerile din anul 2006, coaliţia a obţinut 14% din voturi, iar la alegerile din 2007, tot 14% din voturi. La alegerile legislative din  anul 2010, coaliţia a obţinut 14,15% din voturi. În prezent, formaţiunea politică face parte din coaliţia aflată la guvernare, alături de Blocul Iulia Timoşenko şi Blocul Vladimir Litvin. La alegerile prezidenţiale din anul 2010, liderul coaliţiei, Viktor Iuşcenko a obţinut doar 5,45% din voturi în primul tur, în turul al doilea susţinându-l pe Viktor Ianukovici.
Blocul Iulia Timoşenko este o coaliţie de partide liberale şi pro-occidentale, condus de Iulia Timoşenko. Blocul a fost creat în anul 2001, ca reacţie la regimul lui L. Kucima şi a fost participant principal la Revoluţia portocalie. În anul  2006, la alegerile legislative, a obţinut un scor electoral surpriză de 23% din voturi, cu 16 puncte mai mult decât în anul 2002. În anul 2007, la alegerile anticipate, obţine 30,7% din voturi şi participă la actuala coaliţie de guvernare. Doctrina Timoşenko, susţine lupta împotriva corupţiei de stat, transparenţa politică, critică prezenţa în politică a foştilor comunişti, susţine liberalizarea economiei, lansând primele reforme şi privatizările, susţine independenţa energetică a Ucrainei faţă de Rusia, precum şi integrarea Ucrainei în Uniunea Europeană şi NATO. 
La alegerile legislative din 2012 Iulia Timoşenko va fi reprezentată de această formaţiunea politică Uniunea tuturor ucrainienilor ("Batkivscina")
 formaţiune de centru-dreapta, liberală, pro-europeană, creată în anul 1999, afiliată la Blocul Iulia Timoşenko. Această formaţiune politică are statut de observator în cadrul Partidului Popular European. Listele acestei formaţiuni cuprind reprezentanţi a 8 partide politice.

Blocul Vladimir Litvin este o coaliţie de partide politice formată de Vladimir Litvin, în anul 2008, în urma declanşării unei crize politice importante. Liderul coaliţiei este în prezent Preşedintele Parlamentului din Ucraina. La aceste alegeri legislative această formaţiune politică participă sub numele de 
Partidul Poporului.
Partidul Comunist din Ucraina este urmaşul fostului Partid Comunist, creat în anul 1897. Partidul cu orientare tradiţional de stânga, pro-rus şi eurosceptic, s-a reformat profund din anul 1993 de când este condus de Petro Simonenko. Partidul Comunist a câştigat alegerile legislative din anul 1994 şi 1998, obţinând 24,7% din voturi. În anul 2002, partidul a s-a menţinut între principalele partide politice, obţinând aproape 20% din voturi, plasându-se pe locul doi, după formaţiunea Ucraina Noastră. În anul 2006, partidul Comunist înregistrează un puternic recul având sub 5% din voturi la alegerile legislative, iar în anul 2007, a reuţit 5, 37% din voturi.

Partidul Socialist este un partid politic de centru-stânga, creat în anul 1991, aflat în prezent, în opoziţie. Partidul este condus de Oleksandr Moroz, fost preşedinte al Radei, din anul 1994. În ultimii ani partidul s-a reformat şi a devenit Partidul Socialist Progresist. Este membru al Internaţionalei Socialiste, ca şi Partidul Social-Democrat.
LIDERI POLITICI MARCANŢI

Presedintele Republicii – Viktor Ianukovici 
Premier- Mikola Azarov

Membrii guvernului sunt: Prim Vice-premier – Valeri Koroshkovski; Vice prim-ministru -  Raisa Bohatiriova, Boris Kolesnikov, Serhi Tihipko; Ministrul afacerilor externe – Konstantin Hrishcenko; Ministrul culturii- Mihailo Kuliniaka; Ministrul apărării - Dmitro Salamatin; Ministrul dezvoltării economice – Petro Porosenk; Ministrul politicii agrare – Mikola Prisiazniuk; Ministrul educaţiei – Dmitro Tabachnik; Ministrul energiei – Iuri Boiko; Ministrul mediului – Mikola Zlocevski; Ministrul finanţelor – Iuri Kolobov; Ministrul sănătăţii – Raisa Bahatiriova; Ministrul infrastructurii – Boris Kolesnikov; Ministrul justiţiei – Oleksandr Lavrinovici; Ministrul dezvoltării regionale – Anatoli Blizniuk; Ministrul politicii sociale – Serhi Tihipko; Preşedintele Consiliului Naţional al securităţii şi apărării – Andri Kliuiev; Preşedintele serviciilor de securitatenaţională – Ihor Kalinin. 

Procuror general – Viktor Pshonka 

Presedintele Parlamentului – Volodimir Litvin

Viktor Ianukovici s-a născut la 9 iulie 1950, la Ienakiieve, regiunea Doneţk. După o tinereţe marcată de problemele legate de două condamnări pentru furt şi violenţă, făcând 3 ani de închisoare, eliberat fiind în anul 1978. Acest trecut a fost ulterior considerat de el însuşi ca o greşeală a tinereţii. Mulţi comentatori au atras atenţia asupra legăturilor sale cu reţeaua de afacerişti controversată din zona sa natală. Ulterior a absolvit Institul Politehnic, în 1980 şi masteratul în comerţ exterior, devenind membru al Academiei de Ştiinţe Economice. În anul 1999, Viktor Ianukovici a devenit guvernator al provinciei Doneţk, o regiune minieră din estul ţării, apropiată cultural şi geografic de Federaţia Rusă. A  fost prim-ministru în perioada 21 noiembrie 2002 până pe 7 decembrie 2004 şi între 28 decembrie 2004 - 5 ianuarie 2005. La alegerile prezidenţiale din 2004 este declarat câştigător în turul II, în faţa lui Viktor Iuşcenko, dar contestaţiile din regiunile din vestul ţării şi din Kiev cu privire la fraude electorale iau amploare şi astfel se declanşează “revoluţia portocalie”. Pentru a se ieşi din acest impas politic, preşedintele Leonid Kuchma organizează un al treilea tur la 26 decembrie 2004 care va fi câştigat de Viktor Iuşcenko. 

La alegerile legislative din 2006, Partidul Regiunilor obţine 33% şi devine primul grup parlamentar al Radei. Rezultatul alegerilor legislative din 2006 a dus la obţinerea funcţiei de prim-ministru (4 august 2006-18 decembrie 2007). Ulterior, Iulia Timoşenko devine prim-ministru iar V. Ianukovici devine şeful opoziţiei.


La alegerile prezidenţiale din 2010, după primul tur de scrutin, Viktor Ianukovici se află pe primul loc cu 35,32% din voturi în faţa Iuliei Timoşenko, care obţine 25% şi Victor Iuşcenko cu 5,45%. După turul al doilea al alegerilor, organizat la 7 februarie 2010, Viktor Ianukovici câştigă alegerile prezidenţiale cu 48,95% din voturi în faţa Iuliei Timoşenko care a obţinut 45,47%. Rezultatul este contestat de către contracandidaţii săi care acuză fraude masive, dar scrutinul este considerat correct de către observatorii OSCE, Viktor Ianukovici devenind astfel preşedintele Ucrainei. La 21 aprilie 2010, Viktor Ianukovici semnează un tratat cu Dimitri Medvedev prin care permite flotei ruse să mai staţioneze la Marea Neagră în Sevastopol şi Crimeea încă 25 de ani, iar Rusia micşorează preţul gazului pentru Ucraina cu 30%. Opoziţia protestează vehement împotriva acestui acord în Parlament.


Preşedintele Parlamentului din Ucraina (Verkhovna Rada), Vladimir Litvin s-a născut la 9 aprilie 1956, într-un sat din regiunea Jitomir. Cariera sa politică a debutat ca analist în cadrul Comitetului Central al Partidului Comunist al Uniunii Sovietice. Acesta devine principalul adjunct al lui Leonid Kucima. A fost ales deputat în martie 2002, dar la alegerile parlamentare din 2006,  V. Litvin nu va mai fi reales. La alegerile legislative din 2007 participă la alegeri cu partidul său, Blocul Litvin, şi obţine 20 de mandate din 450 în Parlament, adică 4% din voturi. Din august 2008 devine preşedintele Parlamentului, după ce formează o nouă coaliţie, aliindu-se cu Blocul Timoşenko şi Ucraina Noastră. În anul 2010, Litvin candidează pentru funcţia de preşedinte şi obţine 2,35% din voturi.


Premierul Mikola Azarov s-a născut la 17 decembrie 1947 la Kaluga, în URSS. În perioada 1994-1990 este deputat şi în perioada 1995-1997 preşedintele Comisiei pentru buget.  În perioada 1997-2002 a fost şeful administraţiei fiscale. În perioada 7-28 decembrie 2004 ocupă funcţia de prim-ministru interimar, în locul lui Viktor Ianukovici care candidează la alegerile prezidenţiale. După alegeri este iar prim-ministru interimar, în perioada 5 – 24 ianuarie 2005, până la ocuparea funcţiei de către Iulia Timoşenko.


La 11 martie 2010, Mikola Azarov este desemnat  prim-ministru, având anterior funcţia de vice prim-ministru şi ministru de finanţe. In Parlament este votat cu 242 de voturi din 450. După alegerea lui ca prim-ministru va deveni şi preşedintele Partidului Regiunilor.

Viktor Iuşcenko este un lider politic important care a marcat perioada de tranziţie a Ucrainei. El s-a născut în anul 1954, a făcut studii de economie şi a devenit guvernator al Băncii Naţionale în anul 1993. Moneda nationala hrivnia (introdusă în 1996) a redus inflaţia şi a permis creşterea economică în anii 2000 (după 8 ani de declin). Viktor Iuşcenko a deţinut funcţia de prim-ministru în perioada 1999-2001, în timpul preşedinţiei lui Leonid Kucima, al cărui opozant devine ulterior. În perioada cât a deţinut funcţia de premier, a obţinut realizări economice importante, dar el şi vice-premierul său, Iulia Timoşenco, au intrat în conflict cu marii patroni ai principalelor întreprinderi energetice ale ţării. Votul de neîncredere al Parlamentului din anul 2001 a dus la căderea guvernului. În anul 2002 a înfiinţat coaliţia politică Ucraina Noastră ce a reuşit un rezultat electoral deosebit la alegerile legislative, devenind şeful opoziţiei.  În acest context, Viktor Iuşcenko a devenit liderul revoluţiei portocalii care l-a adus, în cele din urmă, la conducerea ţării, în anul 2004, învingându-l la alegerile prezidenţiale pe Viktor Ianukovici. În septembrie 2004, Viktor Iuşcenko se îmbolnăveşte grav, declarând că probabil a fost otrăvit cu dioxină, în timpul întâlnirii cu şeful serviciilor secrete de atunci. Ancheta judiciară nu a dovedit aceste declaraţii, considerând că a fost vorba de o febră hepatică virală gravă. Al treilea Preşedinte al Republicii, în perioada 2005-2010, Viktor Iuşcenko nu a reuşit să rezolve principalele probleme economice şi sociale ale ţării, fiind implicat în numeroase şi puternice confruntări cu premierii Viktor Ianucovici şi Iulia Timoşenko. La alegerile legislative din anul 2007, partidul lui Viktor Ianukovici câştigă alegerile, dar Blocul Iulia Timoşenko şi Ucraina noastră formează coaliţia de guvernare. În anul 2008, se declanşează o puternică criză politică, urmată de ruptura de  formaţiunea politică condusă de Iulia Timoşenco, mai ales datorită încercării de a promova o reformă constituţională prin care se limitau atribuţiile Preşedintelui. La alegerile prezidenţiale din anul 2010, Viktor Iuşcenko a obţinut doar 5,45% din voturi în primul tur, în turul al doilea susţinându-l pe Viktor Ianukovici.

Iulia Timoşenko s-a născut în anul 1960. S-a specializat în economie. În anul 1991, fondează Corporaţia petrolieră ucrainiană. În anul 1999 este numită vice prim-ministru pentru sectorul energetic şi declanşează o intensă campanie contra corupţiei, intrând în conflict cu marii oligarhi ucrainieni, ceea ce conduce la intrarea ei în opoziţie. În luna noiembrie 2004 participă alături de Viktor Iuşcenko la revoluţia portocalie, care solicita plecarea  de la putere a Preşedintelui Leonid Kucima. În anul 2005 este numită prim-ministru de Preşedintele Viktor Iuscenko. În anul 2007 revine în această funcţie. În anul 2010 candidează la alegerile prezidenţiale la care ocupă locul secund, devenind liderul opoziţiei. În anul 2011 este acuzată de abuz de putere în semnarea unui contract în anul 2009 şi este arestată. La 11 octombrie 2011 este găsită vinovată şi condamnată la 7 ani de închisoare.
I.2.  SISTEMUL ELECTORAL DIN UCRAINA

În timpul perioadei ce a urmat obţinerii independenţei de stat a Ucrainei, sistemul electoral a fost schimbat de mai multe ori. În anul 1991, Ucraina a adoptat iniţial sistemul electoral majoritar, pentru ca în anul 1997 să se treacă la un sistem electoral mixt. În anul 2006, a fost adoptat un sistem electoral proporţional, urmând ca prin noua lege electorală din 17 noiembrie 2011, modificată în 2012, să se revină  la sistemul electoral mixt
. Legea electorală iniţială a fost amendată în anul 2012, incluzând observaţiile Curţii Constituţionale şi a fost completată de alte reglementări ale Comisiei Electorale Centrale
. Aceste schimbări se explică prin caracteristicile sistemului politic ucrainian, prin încercarea de a se asigura, în timp,  atât reprezentarea tuturor grupurilor sociale cât şi limitarea numărului excesiv de partide şi coaliţii ale căror decizii provocau adesea numeroase crize politice
. 
Aceste alegeri legislative se defăşoară într-un context nou, fiind aplicate o nouă lege electorală, o nouă lege referitoare la Comisia Centrală Electorală, o nouă reglementare referitoare la Registrul de stat al alegătorilor, noi proceduri ale Codului penal şi alte reglementări noi ale Comisiei Electorale Centrale. Ultimul raport al Misiunii OSCE de observare a alegerilor
 remarca faptul că noua lege electorală a fost adoptată fără desfăşurarea unei dezbateri publice prealabile şi că media se află sub presiuni politice.

Legea electorală adoptată în 17 noiembrie 2011, modificată în aprilie 2012 prin decizia Curţii Constituţionale, a reintrodus sistemul electoral mixt în care pentru 225 locuri se organizează scurtin majoritar, iar pentru celelalte 225 locuri se desfăşoară scrutin proporţional pe liste blocate. Pentru a intra în Parlament, partidele trebuie să obţină 5% din voturi. Au drept de vot alegătorii care lucrează în străinătate şi sunt înscrişi pe listele electorale ale misiunilor diplomatice ucrainiene din ţările lor de rezidenţă. Textul legii electorale a fost votat de 81% din parlamentari. Comisia Europeană a apreciat noua lege ca pozitivă pentru democraţie. 

Conform noii legi electorale, blocurile electorale nu mai sunt autorizate să participe la alegeri, prevedere amplu comentată, datorită faptului că în Ucraina este  o opoziţie fragmentată şi există o tradiţie a alianţelor politice şi electorale.

Experienţa electorală a Ucrainei poate fi relevantă, fiind o exemplificare a efectelor diferitelor sisteme electorale, într-un context social şi politic specific. Istoricul alegerilor legislative şi prezidenţiale pune în evidenţă atât evoluţia principalelor partide politice din Ucraina, influenţa sistemului electoral adoptat într-o anumită perioadă, cât şi specificul sistemului politic din această ţară. Vom prezenta în continuare rezultatele alegerilor legislative şi efectele politice ale adoptării diferitelor sisteme electorale, precum şi principalele etape ale evoluţiei politice în Ucraina. 
Rezultate alegeri legislative DIN  29 MARTIE 1994 
	Partide de stânga: 
	Locuri
	Premier: Vitali Masol

	- Partidul Comunist 
	86
	Preşedinte: L. Kucima

	- Partidul Agrar
	18
	

	- Partidul Socialist
	14
	

	Centriste: 
	
	

	- Blocul interregional al reformelor (Kucima)
	4
	

	- Partidul reînnoirii democratice a Ucrainei
	4
	

	- Partidul Muncitoresc
	4
	

	- Congresul Civic
	1
	

	- Partidul Social-Democrat
	2
	

	- Partidul Democrat-Creştin
	1
	

	Partide naţionaliste moderate:
	
	

	- Rukh (Mişcarea populară ucrainiană)
	20
	

	- Partidul republican
	
	

	- Congresul naţionalist
	5
	

	- Partidul Democrat
	2
	

	Partide ultranaţionaliste:
	
	

	- Adunarea Naţională-Organizaţia de autoapărare
	3
	

	- Partidul republican conservator
	2
	

	- Independenţi
	163
	


Primele alegeri democratice organizate după obţinerea independenţei ţării, în decembrie 1991, au fost câştigate detaşat de Partidul Comunist. La aceste alegeri a fost aplicat un sistem majoritar în două tururi, pentru obţinerea unei majorităţi absolute în Parlament. Rezultatele alegerilor au dus la crearea unui sistem de partide cu un numar mare formaţiuni politice şi la un număr foarte mare de independenţi prezenţi în Parlament. 

Rezultatele alegeriLOR legislative DIN ANUL 1998
	Partide
	%
 tur I
	% 
tur II

	Partidul Comunist (KPU)
	26,03
	115

	Ru kh (Mişcarea populară)
	9,5
	42

	Alianţa socialistă – ţărani
	6,33
	28

	Partidul Democratic popular
	6,33
	28

	Bloc Hromada
	4,52
	20

	Partidul Ecologist
	4,3
	19

	Partidul Social-Democrat
	2,94
	13

	Partidul Social-Progresist
	2,49
	11

	Partidul agrar
	1,81
	8

	Independenţi
	31,23
	138

	Alţii 
	
	20


Legea electorală a fost modificată în octombrie 1997, introducându-se sistemul electoral mixt (majoritar/proporţional). În această perioadă sistemul politic a fost marcat de dezacordul dintre Preşedintele Republicii, Leonid Kucima, care a aplicat reforme dure şi Parlament, dominat de fortele politice de stânga. În această perioadă s-a manifestat o confruntare între premierul Valeri Pustovoitenko (Partidul democratic popular) şi legislativ. Aceste conflicte au blocat viaţa politică. Partidul Comunist, condus de Petro Simonenko, a fost victorios in alegeri, dar, nu a obţinut majoritatea absolută. Independenţii erau oameni de afaceri centrişti care au obţinut numeroase locuri în Parlament.

Rezultatele alegerilor legislative DIN  31 martie 2002

	Partidul/formaţiunea politică
	Total
	Proporţional
	Majoritar
	%

	Pentru Ucraina Unită
	102
	36
	68
	11,98

	Ucraina Noastră
	112
	70
	42
	23,52

	Partidul Comunist
	66
	59
	7
	20

	Partidul Socialist
	24
	21
	3
	6,93

	Partidul Social-Democrat Unificat
	23
	19
	4
	6,24

	Blocul Iulia Timoşenko
	21
	21
	-
	7,21

	Blocul democratic
	4
	0
	4
	-

	Unitate
	3
	0
	3
	-

	Independenţi 
	95
	0
	95
	-


La alegeri au participat 33 partide şi coaliţii. Miza electorală a fost susţinerea sau opoziţia faţă de Preşedintele ţării, Leonid Kucima. O altă temă majoră a campaniei a fost influenţa Occidentului asupra politicii ucrainiene. Coaliţia pentru Ucraina Unificată (ZYU) a fost aliata Preşedintelui, iar formatiunea Ucraina Noastră s-a plasat in opozitie. Campania a fost deosebit de violentă, iar cei 944 observatori ai OSCE, Consiliul Europei, Parlamentului European au declarat că au avut loc acţiuni de intimidare a opoziţiei, însă alegerile au fost considerate mai democratice decât cele precedente. Alegerile au confirmat victoria opoziţiei, dar aceasta s-a dovedit a fi scindată: coaliţia de centru dreapta Ucraina Noastră, a lui Viktor Iuşcenko, fost premier, şi Partidul Comunist. 

Rezultatele alegerilor legislative DIN 26 martie 2006

	Partide politice
	%
	Mandate

	Partidul Regiunilor
	33,37
	186

	Blocul Iulia Timoşenko
	23,14
	129

	Ucraina Noastră
	14,49
	81

	Partidul Socialist
	5,9
	33

	Partidul Comunist
	3,8
	21


Alegerile legislative au avut loc pe data de 26 martie 2006. Alegerile anticipate au fost organizate datorită crizei politice determinate de faptul că niciun partid nu obţinuse majoritatea absolută în Parlament
. În martie 2006, Partidul Regiunilor al lui Viktor Ianukovici, rivalul Preşedintelui Viktor Iuşcenko încă din alegerile din anul 2004, a obţinut primul loc, având 186 mandate în Parlament, urmat de Blocul Iulia Timoşenko (YTB) care avea 129 mandate şi Partidul Preşedintelui Iuşcenko, Ucraina Noastră, cu 81 mandate. 
Pe data de 6 iulie 2006, Oleksandr Moroz a fost ales Preşedintele Parlamentului, cu sprijinul Partidului Regiunilor şi Partidului Comunist. După lungi negocieri, pe 1 august 2006, Partidul Regiunilor şi Ucraina Noastră au format un guvern de unitate naţională, fiind sprijinit şi de Partidul Socialist şi Partidul Comunist. Blocul Iulia timoşenko a decis să rămână în afara acestei coaliţii. 
Pe data de 4 august, Vladimir Ianukovici a fost ales prim-ministru. În luna octombrie 2006, formaţiunea politică Ucraina noastră s-a retras din coaliţia guvernamentală, urmând o relaţie critică între Preşedinte şi Parlament (coaliţia guvernamentală avea 240 voturi din 450). Partidul Ucraina Noastră a boicotat şedinţele parlamentare, alături de partidul Iuliei Timoşenco. Constituţia ucrainiană prevede că Parlamentul este considerat organ legislativ cu puteri depline dacă are mai mult de 300 deputaţi. În aprilie 2007, Preşedintele Viktor Iuşcenko a emis decretul de convocare a alegerilor anticipate. 

In ianuarie 2006 s-a pus în aplicare reforma constituţională, prin care a crescut rolul Parlamentului, s-a modificat legea electorala, stabilindu-se ca mandatul parlamentar să fie de 5 ani (în loc de 4 ani) şi a introdus un sistem electoral proporţional. La alegeri s-au prezentat 45 partide, iar campania electorală a fost dominată de partidul Ucraina Noastră, a preşedintelui Viktor Iuşcenko. Acesta era contestat de opoziţie şi de o parte a foştilor aliaţi, precum şi de Partidul pro-rus Partidul Regiunilor, condus de Viktor Ianukovici, adversar al Preşedintelui la alegerile prezidenţiale din 2004. Miza alegerilor a fost problema corupţiei şi cea a economiei. După revoluţia portocalie, creşterea economică a încetinit (de la 12% în 2004 la 2,6% în 2005). Partidul Ucraina Noastră a dus o politică liberală în acord cu economia de piaţă şi apropiată Occidentului. Partidul Regiunilor s-a opus dur acestei politici, dorind reluarea relaţiilor cu Rusia.

La alegeri au fost 1673 observatori internaţionali care au considerat alegerile echitabile şi democratice.

În Parlament au intrat 5 formaţiuni politice, dar niciuna nu a obţinut majoritatea absolută. Pe 3 august 2006 a fost format un guvern de uniune naţională format din Partidul Regiunilor şi Ucraina Noastră, cu sprijinul Partidului Socialist şi Partidului Comunist. Guvernul a fost condus de Vicktor Ianukovici, ales cu 271 voturi de Parlament. În urma crizei politice, Preşedintele Viktor Iuşcenko a decis convocarea de noi alegeri legislative în anul 2007.
Rezultatele alegerilor legislative din 30 septembrie 2007

	Partide politice


	Rezultatul votului în procente
	Număr de mandate

	Partidul Regiunilor


	34,37
	175

	Blocul Iulia Timoşenko

	30,71
	156

	Ucraina Noastră
	14,15
	72

	Partidul Comunist
	5,39
	27

	Blocul Vladimir Litvin
	3,96
	20


Partidul Regiunilor al fostului premier Viktor Ianukovici câştigă alegerile legislative cu un scor electoral de 34,37%, urmat de Blocul Iulia Timoşenko (30,71% din voturi). Partidul Ucraina Noastră-Autoapărarea al Preşedintelui Viktor Iuşcenco a obţinut doar 14,15% din voturi. Blocul Iuliei Timoşenko a obţinut un scor electoral remarcabil (+8 puncte faţă de alegerile precedente), iar ea este numită premier de Preşedintele Viktor Iuşcenko. După declanşarea unei grave crize politice, pe data de 8 octombrie 2008, Preşedintele Vicktor Iuşcenko decide dizolvarea Parlamentul în urma crizei parlamentare. Din cauza crizei economice şi financiare, decizia a fost anulată. În anul 2006, creşterea economică era de 9%. În anul 2009, după declanşarea crizei financiare, PIB-ul Ucrainei a scăzut cu 15%. Ulterior, datorită exporturilor, creşterea economică a fost reluată în anul 2010. 

În acest context, a fost formată o nouă coaliţie între partidul lui Vladimir Litvin, Blocul Iulia Timoşenko şi Ucraina Noastră, iar Litvin a fost ales preşedintele Parlamentului până în anul 2012. Secretar general al Parlamentului a fost ales Valentin Oleksandrovici Zaiciuc.

În anul 2010,  s-au desfăşurat alegerile prezidenţiale, primul tur având  loc pe data de 17 ianuarie. Liderul opoziţiei, Viktor Ianukovici a obţinut 35% din voturi, Iulia Timoşenko 25%, iar Viktor Iuşcenko 5,5% din voturi. În turul al doilea, desfăşurat pe data de 7 februarie 2010, Viktor Ianukovici a obţinut 48,53% din voturi, iar Iulia Timoşenko 45,88% din voturi. În 10 martie 2010, în funcţia de prim-ministru a fost numit Mikola Azarov, un fidel al Preşedintelui Viktor Ianukovici. 

II. CONTEXTUL SOCIAL-POLITIC AL DESFĂŞURĂRII ALEGERILOR LEGISLATIVE DIN 28 OCTOMBRIE 2012

După alegerile prezidenţiale, Partidul Regiunilor a fost reprezentat la nivel prezidenţial şi a avut majoritatea în Parlament, consolidându-şi astfel poziţia pe scena politică ucrainiană. Modificările făcute în această perioadă în sistemul judiciar au îngrijorat instituţiile internaţionale, Consiliul Europei redactând o rezoluţie în acest sens
. OSCE a apreciat că organizarea alegerilor democratice a înregistrat un continuu progres, deşi opoziţia a contestat de multe ori alegerile.

În campania electorală pentru aceste alegeri legislative, opoziţia a fost reprezentată de şase partide: Batkivşina; Frontul pentru schimbări, condus de fostul ministru al economiei Arseni Iatseniuc (2005-2006); Autoapărarea populară a lui Iuri Lutsenko; Partidul Reformelor şi Ordinii; Mişcarea populară şi pentru Ucraina.  Forţele politice de opoziţie au ales ca slogan: Un stat just, un guvern cinstit, o viaţă decentă. În timpul campaniei, opoziţia a promis că va reabilita deţinuţii politici. Partidele din opoziţie au afirmat că unitatea opoziţiei este necesară pentru eliminarea regimului actual.
La alegeri s-a mai înscris Partidul Alianţei Democratice pentru Reforme (UDAR-care înseamnă grevă), creat în aprilie 2010, de fostul campion de box Vitali Klitschko. Acest partid  susţine o Ucraină pro-europeană, un sistem electoral proporţional, crearea unei Agenţii de luptă contra corupţiei  şi s-a pronunţat împotriva creşterii cheltuielilor militare.

Partidul Ucraina Noastră al fostului preşedinte Viktor Iuşcenko a prezentat 221 candidaţi pentru scrutinul pe listă şi 22 pentru scrutinul majoritar.
La aproape trei ani după alegerea preşedintelui Republicii, Viktor Ianukovici (Partidul Regiunilor), Ucraina este puternic marcată de criza economică, dar specialiştii consideră că această ţară are un mare potenţial economic, mai ales datorită resurselor sale naturale. Guvernul condus de Mikola Azarov a luat numeroase măsuri economice: scăderea impozitelor, perfecţionarea sistemului de rambursare a TVA, reducerea angajaţilor guvernului. Programul partidului aflat la guvernare a vizat o creştere economică de 5% şi obţinerea independenţei energetice a ţării. Preşedintele s-a declarat încrezător în Tratatul de liber schimb semnat la Kiev cu ţările CSI, ratificat în iulie de Parlament. Partidul Regiunilor doreşte semnarea unui acord de parteneriat cu UE (crearea unei zone de liber schimb) şi o modificare a politicii de acordare a vizelor.
Pe data de 18 septembrie 2012, Parlamentul a votat, în prima lectură, legea presei care prevedea sancţiuni importante (de 1500 ori salariul minim şi 3 ani închisoare) pentru orice act de defăimare sau atingere a onoarei în presă. Secretarul general al Consiliului Europei, Thorbjorn Yagland, a cerut retragerea textului, considerat o gravă atingere a libertăţii presei. Pe 19 iulie 2012, jurnaliştii au manifestat pentru a denunţa presiunile guvernului asupra media. Pe 12 iulie, Nikola Kniajtski, directorul canalului TV independent TVi a fost acuzat de fraudă fiscală de 300.000 euro.
Pe 6 iulie 2012, Parlamentul a votat legea referitoare la transparenţa alegerilor prin care cel puţin două camere video vor fi instalate în fiecare  birou de vot, iar acestea vor transmite pe internet.
Parlamentul a votat legea statutului de limbă regională pentru limba rusă în 13 din cele 27 regiuni. Legea a fost contestată de opoziţie şi au avut loc dezbateri aprinse. Limba ucrainiană a rămas singura limbă oficială, rusa şi alte 17 limbi au statut de limbă regională, în regiunile unde sunt mai mult de 10% din locuitori. Demn de remarcat este faptul că V. Ianukovici promisese în campania prezidenţială că va face din limba rusă a doua limbă oficială a ţării.

Campania electorală s-a derulat într-o atmosferă marcată de faptul că Iuliei Timoşenko nu i-a fost autorizată participarea la alegeri.

Recenta condamnare la 7 ani închisoare a fostului premier, Iulia Timoşenko a neliniştit comunitatea internaţională. Mulţi analişti asemănau situaţia din Ucraina cu cea din Rusia, unde opoziţia nu are influenţă reală, justiţia nu este independentă, noţiunea de proprietate nu este respectată
. Revoluţia portocalie adusese în 14 noiembrie 2004 pe Viktor Iuşcenko la conducerea statului. Iulia Timoşenko a fost rivala actualului preşedinte, Viktor Ianukovici, în turul doi al scrutinului prezidenţial din 7 februarie 2010. Pe 14 decembrie 2010, Iulia Timoşenko, acuzată de gestionare defectuoasă a fondurilor publice, a fost reţinută într-o anchetă de abuz grav de putere. Ea a fost acuzată, de asemenea, de a fi deturnat o parte a fondurilor provenind din vânzarea către Japonia a cotelor ucrainiene de gaz carbonic (aproape 250 milioane euro). Pe data de 11 octombrie 2011, fostul premier a fost condamnat de Tribunalul din Petcerski la 7 ani de închisoare pentru abuz de putere, cu un prejudiciu financiar adus Ucrainei în urma semnării unui contract de gaze (între Naftogaz Ucraina şi Gazprom) cu Rusia, în ianuarie 2009. Iuliei Timosenko i-a fost interzisă timp de 3 ani asumarea vreunei responsabilităţi publice. Pentru justiţie, actele Iuliei Timoşenko au reprezentat înaltă trădare: contractul negociat în 2009 a antrenat o creştere a tarifelor gazului rus importat de Kiev. Fostul premier a argumentat că acordul era singurul mod de a pune capăt războiului preţurilor în care ruşii au ajuns chiar să oprească livrările de gaz către Ucraina. Mulţi au considerat că Iulia Timoşenko nu a avut altă posibilitate decât de a accepta creşterea preţurilor impuse de Rusia, şi anume îndatorarea faţă de Rusia cu 405 milioane euro. Statul ucrainian a cerut rambursarea a 1,8 milioane euro. Pe 19 iunie 2012, procurorul adjunct Renat Kuzmin a afirmat că are suficiente dovezi de inculpare a Iuliei Timoşenko pentru uciderea prin împuşcare, pe aeroportul din Donţk, a deputatului Evghen Stcerban, acesta fiind în conflict cu Iulia Timoşenko. De asemenea, ea este acuzată de a fi deturnat 473.400 euro fiscului, de a fi deturnat 2,4 milioane euro de rambursare TVA şi sustragerea unei sume de 69.400 euro din suma de impozit pe venit. Asociatul său Pavlo Lazarenko, fost premier (1996-1997), este închis din 2006 în SUA, unde execută o pedeapsă de 9 ani pentru corupţie şi spălare de bani. Ea a fost, de asemenea, urmărită pentru fraudă fiscală şi deturnare de fonduri publice pentru care ar fi putut fi condamnată până la 12 ani închisoare. Iulia Timoşenko a fost închisă în colonia de reeducare de la Katcianovskaia Karkov.

Iulia Timoşenko a declarat că se simte victima răzbunării personale a Preşedintelui Republicii, Viktor Kanukovici, şi a susţinut că această condamnare este motivată politic. Ea a afirmat că a fost supusă la rele tratamente în închisoare, fiind chiar şi bătută. Ea a mai declarat că este supravegheată permanent de camere video, nu poate comunica telefonic şi că este îndepărtată de familie, fapte ce au determinat-o să facă greva foamei timp de 22 zile. În luna august 2012, Comisia electorală din Ucraina a respins candidatura fostului premier. Conform articolului 76 din Constituţie, un candidat care are cazier judiciar nu poate fi ales în Parlament. Mulţi analişti au considerat că prin condamnarea Iuliei Timoşenko, preşedintele Republicii a vrut să o împiedice să candideze la alegerile din 2012. Iulia Timoşenko a declarat că Ucraina are nevoie de o lume democratică şi că falsificarea alegerilor ar putea duce la proteste de masă. 

Cancelarul german, Angela Merkel, a declarat că este vorba de o dictatură. Pe 29 august 2012, purtătorul de cuvânt al Catherinei Ashton, Înaltul Reprezentant pentru Politică Externă, a afirmat că Uniunea Europeană este profund îngrijorată de consecinţele acestei situaţii în care importanţi lideri ai opoziţiei au fost împiedicaţi să candideze la alegeri. Curtea Europeană a drepturilor omului a condamnat Ucraina pe 3 iulie 2012, pentru decizia de a-l fi închis pe Iuri Lutşenko, liderul Autoapărării populare, acesta fiind acuzat de deturnare de fonduri, de angajarea ilegală a şoferului său în Ministerul de Interne, de obţinerea ilegală a unui apartament gratuit,  acesta fiind  condamnat la 4 ani de închisoare. Din momentul alegerii preşedintelui Ucrainei, Viktor Ianukovici, patru miniştri ai guvernului Iuliei Timoşenko au fost închişi, din care doi au fost condamnaţi la închisoare (Evgheni Kornitsuk, fost ministru al justiţiei şi ministrul apărării). Reprezentanţii europeni au apreciat ca procesele nu au respectat normele internaţionale cu proceduri echitabile şi transparente. În luna mai 2012, Parlamentul European a cerut printr-o rezoluţie eliberarea tuturor prizonierilor politici. Însă aceste probleme nu au afectat bunele relaţii între Ucraina şi Uniunea Europeană. Preşedintele Republicii, Viktor Ianukovici, a cerut cetăţenilor să nu se lase în voia speculaţiilor care vor să divizeze societatea.

O recentă anchetă de opinie
 arăta că ucrainienii afirmau că nu aveau încredere în politică, credeau că algerile nu vor fi libere nici juste (73%). Peste jumătate din cei întrebaţi (57%) declarau că nu au încredere în niciun partid politic.
Comisarul european pentru extindere şi Politica de vecinătate, Stefan Füle a afirmat că alegerile legislative vor fi un test politic important. 

